**Roata vietii**

*Blacks*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

De-aș putea întoarce timpul dintr-odată,

Tiranului Cronos să-i devin stăpân,

Și la ceasul vieții el să-mi schimbe-o roată,

Cu prima iubire iar să mă îngân!

Străbatem prin viață poteci neumblate

Numite, generic, prea simplu, “destin”.

Cu fapte de arme sau vini asumate

Noi suntem merinde spre-al sorții festin.

Din cauze stranii fugim de la lecții

Nu știm de înscrisuri pe al vieții drum

Ciudate placarde, colo-n intersecții

Ne arată calea, nu ne cer huium.

Pornim înainte, nu ne schimbăm calea

Lăsăm intersecții cu spiritul viu

În față e dealul, în spate e valea

Iar stânga sau dreapta ne sun-a pustiu.

Se deapănă anii prin pași melancolici

Și ne prinde frica de singurătăți.

E o nuntă tristă, fără miri sau vornici.

Noi suntem întregul fără jumătăți.

Si vine, deci, vremea uitarii în spate

Te uiți peste umăr, te uiți peste timp.

În minte îți joacă înscrisuri lăsate

La colțuri de stradă, pe plăci de zăstimp.

Te-ntrebi: care-i rostul internelor patimi,

Cum ar fi fost viața urmând un alt drum?

Auzi cum aleargă uscatele lacrimi

Să stingă vâltoarea și-al inimii scrum.

Rămâne speranța că timpul se schimbă

Și zboară năvalnic către început,

Când tu vei fi totul - a Drumului nimbă

Și-n doi vom purcede... spre necunoscut.